open-index/open-wikipedia-markdown huggingface dataset:
வினு சக்ரவர்த்தி

**வினு சக்ரவர்த்தி** (*Vinu Chakravarthy*, டிசம்பர் 15, 1945 - ஏப்ரல் 27, 2017) மதுரை மாவட்டம், உசிலம்பட்டியில் பிறந்தார். இவர் தமிழ் நடிகரும், எழுத்தாளரும் ஆவார். இவர் தமிழ், மலையாளம், தெலுங்கு, படகா போன்ற 4 மொழிகளில் 1000க்கும் மேற்பட்ட படங்களில் நடித்துள்ளார். பெரும்பாலும் நகைச்சுவை, குணசித்திர, கெட்ட குணமுடைய (எதிர்நாயகன்) வேடங்களிலுமே நடித்துள்ளார். இவர் தமிழிலேயே மிகப்பெரும்பாலான படங்களில் நடித்துள்ளார்.

## ஆரம்ப கால வாழ்க்கை
இவர் மதுரை மாவட்டத்திலுள்ள உசிலம்பட்டியில் மேல்புதூரில் ஆதிமூல தேவருக்கும் மஞ்சுவாணி அம்மாளுக்கும் மூத்த மகனாகப் பிறந்தார். இவருக்கு பிரேமகாந்தன் என்ற இளைய சகோதரரும், குண்டலகேசி என்ற தங்கையும் உள்ளனர். இவரின் மனைவி கர்ண பூ ஆவார். இவரின் மகள் சண்முக பிரியா பேராசிரியையாக அமெரிக்காவில் உள்ளார். மகன் சரவண பிரியன் இலண்டனில் மருத்துவராக உள்ளார். இவர் இராயப்பேட்டை வெஸ்லே பள்ளியிலும் மீனம்பாக்கம் ஜெயின் கல்லூரியிலும் படிப்பை மேற்கொண்டார். வணிகத்தில் இளங்கலை பட்டம் பெற்றார். இவர் பள்ளி கல்லூரி நாட்களில் நாடகம் எழுதி நடித்து, இயக்கி உள்ளார்.

## தொழில்
இவர் இருப்பு துணை ஆய்வாளராக 6 மாதம் ஐஸ் அவுஸ் பகுதியில் பணியாற்றிவிட்டு தென்னக இருப்புப்பாதையில் 4 ஆண்டுகள் பணிபுரிந்தார். இவர் கன்னட இயக்குநர் *புட்டண்ணா கனகலிடம்* கதையாசிரியாராக பணிபுரிந்தார். அவருடன் இணைந்து பணியாற்றிய *பரசக்கே கண்ட தின்மா* என்ற படம் வெற்றிபெற்றதையடுத்து அதை திருப்பூர் மணி தமிழில் தயாரிக்கத் திட்டமிட்டார். அதன் பொருட்டு இவர் தமிழ் திரையுலகுக்கு வந்தார். *பரசக்கே கண்ட தின்மா* என்ற படம் **ரோசாப்பூ ரவிக்கைக்காரி** என்று தமிழில் சிவகுமாரை கொண்டு எடுக்கப்பட்டது.

இவர் வண்டிச்சக்கரம் என்ற படத்தில் சிலுக்கு என்ற பாத்திரத்தில் ஸ்மிதாவை திரை உலகுக்கு அறிமுகப்படுத்தினார் 

## சர்ச்சை
சில்க் ஸ்மிதாவின் வாழ்க்கை வரலாற்றைச் சொல்லும் படமான தி டர்ட்டி பிக்சர்சில் சில்க் ஸ்மிதாவை தொலைக்காட்சி, திரைப்படத் தயாரிப்பாளர் ஏக்தா கபூர் சித்தரித்த விதத்தை இவர் கடுமையாக விமர்சித்து இருந்தார். மேலும் சில்க் ஸ்மிதா பாத்திரத்துக்கு வித்யா பாலன் சரியான தேர்வல்ல என்றும் தெரிவித்தார் .

## மறைவு
உயர் ரத்த அழுத்தம் மற்றும் சர்க்கரை அளவு அதிகரிப்பு காரணமாக அவதிப்பட்டு வந்த நிலையில் சென்னையில் உள்ள தனியார் மருத்துவமனையில் சேர்க்கப்பட்டார். அங்கு சிகிச்சை பலன் அளிக்காததால் ஏப்ரல் 27, 2017 அன்று மாலை 7 மணியளவில் மரணம் அடைந்தார்.

## மேற்கோள்கள்


## உசாத்துணை
* http://www.lakshmansruthi.com/cineprofiles/vinuchakravarthy.asp 
* http://onlysuperstar.com/?p=15466 

பகுப்பு:1945 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:கலைமாமணி விருது பெற்றவர்கள்
பகுப்பு:2017 இறப்புகள்
பகுப்பு:மதுரை மக்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
நான் மகான் அல்ல

**நான் மகான் அல்ல** என்ற தலைப்பிலுள்ள கட்டுரைகள்
* நான் மகான் அல்ல (1984 திரைப்படம்), 1984இல் வெளிவந்த இரசினிகாந்து நடித்த தமிழ்த் திரைப்படம்.
* நான் மகான் அல்ல (2010 திரைப்படம்), 2010இல் வெளிவந்த கார்த்தி நடித்த தமிழ்த் திரைப்படம்.
ரோகிணி (வேங்கையின் மைந்தன்)

**ரோகிணி**, அகிலனின் வேங்கையின் மைந்தன் புதினத்தின் இரு கதாநாயகியருள் ஒருத்தி. இவள், ஈழத்து அரசன் ஐந்தாம் மகிந்தனின் மகளாக இக்கதையின் ஆசிரியரால் உருவாக்கப்பட்டுள்ள கதாபாத்திரம். இராஜேந்திர சோழன், பாண்டிய நாட்டு முடியை மீட்டு வென்ற ஈழத்துப் போரில் ஈழத்து அரசனையும் அவனது குடும்பத்தையும் சிறைப்பிடித்து சோழநாட்டிற்கு அழைத்து வந்ததாக வரலாறு கூறுகிறது. இப்புதினத்தில் அப்போரிலும் அதற்குப் பின்னும் இச்சோழமன்னரின் பல வெற்றிகளில் முக்கிய பங்குபெறும் கொடும்பாளூர் குல இளவல் இளங்கோ நாயகனாகவும் அவனிடம் தன் மனதைப் பறிகொடுத்த ஈழத்து இளவரசியாக ரோகிணியும் காட்டப்பட்டுள்ளனர்.

தங்கள் எதிரி நாட்டு இளவரசனான இளங்கோவிடம் அன்பு தோன்றிய ஆரம்பக் கட்டத்திலிருந்து கதையின் சில இறுதி அத்தியாயங்களுக்கு முன்வரை, ரோகிணி இருவகையான குணங்களை வெளிப்படுத்தும் பெண்ணாக உள்ளாள். தன் பிறந்த நாடு மற்றும் குடும்பத்தினரிடம் கொண்ட அளவற்ற பாசத்தை உதறமுடியாமலும் தன்னையறியாமலே இளங்கோவின் வசப்பட்டுவிட்ட தன் மனதை மீட்க முடியாமலும் மனப்போராட்டங்களுக்கு உள்ளாகிறாள். இதனால் ஒரு சமயம் இளங்கோவிடம் பாடி ஆடி மகிழும் இவள் அவன் ஈழநாட்டின் மீதான போர்ச் செயல்களில் ஈடுபடும்போது கோபங்கொண்டு தன் வார்த்தைகளாலும் செயல்களாலும் அவனைக் காயப்படுத்துகிறாள். இப்போராட்டத்திலிருந்து அவள் மீளும்விதம் கதையின் முக்கிய முடிச்சுகளுடன் இணைக்கப்பட்டுச் சுவையாகக் சொல்லப்பட்டுள்ளது. வாசிப்போரின் மனதைக் கவரும் கதாபாத்திரங்களில் ரோகிணியும் ஒன்றாகும்.

பகுப்பு:வேங்கையின் மைந்தன்
ஆம்பூர் பிரியாணி

thumb|right|ஆம்பூர் பிரியாணி

**ஆம்பூர் பிரியாணி** என்பது வேலூர் மாவட்டம், ஆம்பூரில் தயாரிக்கப்படும் சுவையான பிரியாணியாகும். அசைவ உணவான இந்தப் பிரியாணி உணவில் கோழிக் கறி அல்லது ஆட்டுக் கறி அல்லது மாட்டுக் கறி என்று சேர்க்கப்படும் இறைச்சிக்கேற்ப பிரியாணியின் பெயரும் மாறுபடுகிறது.  ஆற்காட்டை ஆண்ட ஆற்காடு நவாப் மூலம் சிறப்படைந்த இந்தப் பிரியாணி ஆம்பூருக்குத் தனிச் சிறப்புப் பெயரைப் பெற்றுத் தந்திருக்கிறது.

## மேற்கோள்கள்

பகுப்பு:பிரியாணிகள்
இறைவன் (அகப்பார்வை)

இறை, இறைவன் என்னும் சொற்களைக் கையாண்டு திருக்குறள் விளக்கும் கருத்துகளை மட்டும் தொகுத்துப் பார்ப்பது அகப்பார்வை.

இறைவன் நமக்கு உள்ளேயும் வெளியேயும் இறைந்து கிடப்பவன். காலத்தாலும் இடத்தாலும் நமக்குள்ளும், நம்மைக் கடந்தும் இறைந்துகிடப்பவன் இறைவன். கண் முன்னே ஆளும் அரசனாகிய இறைவன் போலக் கண்ணுக்குத் தெரியாமல் தலைமை தாங்கி ஆள்பவன் இறைவன்.  
## வள்ளுவர் வழியில் சொல் விளக்கம்
* நீர் பாய்ச்சுதலை நீர் இறைத்தல் என்கிறோம்., நீர் பாய்ச்சுவது போலத் தன்னை நமக்குள் பாய்ச்சுபவன் இறைவன்.
* இறை என்னும் சொல் தோளைக் குறிக்கும். நமக்குத் தோள் கொடுப்பவனை இறைவன் என்கிறோம்.
* கண்ணைக் கண்ணன் என்பது போலவும், கதிரைக் கதிரவன் என்பது போலவும், இறையை இறைவன் என்கிறோம். கடவுள் கண்ணுக்குத் தெரியாத இறைவன்  அரசன் கண்ணுக்குத் தெரியும் இறைவன்.
* அரசனாகிய இறைவனுக்கு நாம் தரும் வரி இறை எனப்படும். அவன் அதனை நமக்கு இறைப்பதனாலும் அதற்குப் பெயர் இறை.
* காப்பாற்றுதல்,  முறைசெய்து காப்பாற்றுதல், குற்றத்துக்குத் தண்டனை வழங்குதல், - போன்ற செயல்களைப் புரிந்து தலைவனாக விளங்கிவதால் கடவுளும், அரசனும் இறைவன் எனப் போற்றப்படுகின்றனர்.
* இறைவனைத் தலை தாழ்த்தி வணங்குகிறோம். இப்படித் தலை தாழ்த்துவதை இறைஞ்சுதல் என்கிறோம். (இறை – இறைஞ்சு)

## அடிக்குறிப்பு

## இவற்றையும் காண்க



பகுப்பு:சொல்விளக்கம்
தொடக்க மெனு

**தொடக்க மெனு** அல்லது **துவங்கு மெனு** (*Start Menu*) என்பது மைக்ரோசாப்டு விண்டோசு இயங்குதளங்களிலும் (விண்டோசு 95இலிருந்து விண்டோசு சர்வர் 2008 ஆர்2 வரை) சில எக்சு விண்டோ மனேசர்களிலும் பயன்படுத்தப்பட்ட பயனர் இடைமுக மூலகம் ஆகும்.

விண்டோசு விசுட்டாவுக்கு முந்தைய விண்டோசுப் பதிப்புகளில் இடம்பெற்ற தொடக்க மெனுவில் *துவங்கு* என்ற சொல்லும் விண்டோசின் அடையாளச் சின்னமும் காணப்பட்டன. பின்னர், விண்டோசு விசுட்டாவிலும் விண்டோசு 7இலும் விண்டோசின் அடையாளச் சின்னம் மட்டுமே பயன்படுத்தப்பட்டது. ஆனாலுங்கூட, கருப்பொருளை விண்டோசு கிளாசிக்குக்கு மாற்றுவதன் மூலம் *தொடங்கு* என்ற சொல்லைக் காண்பிக்கச் செய்ய முடியும் (ஆங்கில மொழி விண்டோசில் *துவங்கு* என்பதும் *தொடங்கு* என்பதும் *Start* என்றே அமைந்திருக்கும்.).

தொடக்க மெனுவானது கணினி, ஆவணங்கள், படங்கள், இசை, விளையாட்டுகள், கட்டுப்பாட்டுப் பலகம், சாதனங்கள் மற்றும் அச்சுப்பொறிகள், இயல்புநிலை நிரல்கள், உதவி மற்றும் ஆதரவு ஆகிய இடங்களுக்குச் செல்லவும் மென்பொருட்களைத் திறக்கவும் கோப்புகளையும் கோப்புறைகளையும் தேடவும் கணினியை நிறுத்தவும் தேவையான பயனர் இடைமுகத்தை வழங்குகின்றது.

விண்டோசு 8இலிருந்து தொடக்க மெனுவின் பயன்பாடு கைவிடப்பட்டதுடன், தார்ட்டு கிரீன் அறிமுகப்படுத்தப்பட்டுள்ளது.

## மேற்கோள்கள்

பகுப்பு:விண்டோசு மென்பொருட்கள்
பகுப்பு:விண்டோசு ஆக்கக்கூறுகள்
வாலறிவன்

நமது அறிவு வலிமை பெற்று வளர்ந்துகொண்டே இருக்கிறது. ஒவ்வொருவருடைய அறிவும் அவரவர் முன்னோர் விதையிலிருந்து சூழல் தரும் உரத்தால் வளர்ந்துகொண்டிருக்கிறது. இந்த அறிவு வாலிபத் தன்மை கொண்ட வாலறிவு. வெளிச்சத்தால் கண் தெரிவதையும், காற்றலையால் காது கேட்பதையும் நமது அறிவு கண்டுபிடித்துக் கொள்கிறது. நம் அறிவு இத்தகைய வலிய வாலிபத் தன்மை பெற்று நம் மனத்தில் வளர்வது போல, இறையறிவு வாலிதாக (transparent) சரியோ தவறோ, நல்லதோ கெட்டதோ எப்படிப்பட்டதாயினும் தாங்கிக்கொண்டு சரியாக இயங்கும் ஆற்றல் மிக்கதாக விளங்குகிறது. இறைவன் அறிவு நம் அறிவுக்குள் இருப்பினும் அது வேறுபட்டதாகவும் விளங்குகிறது. அது வானவெளி போல் தூய்மையானது. வானவெளி அண்டங்களையும், ஆற்றல்களையும், தோன்றி மறையும் அறிவாற்றலையும் சுமந்துகொண்டு இயங்கும் பேராற்றல் மிக்கது. 
இந்த வாலறிவை வள்ளுவர் வாலறிவு என்கிறார்.

வாலறிவாக விளங்கும் வாலறிவனை அறிஞர்கள் பல்வேறு கோணங்களில் பார்க்கின்றனர். மணக்குடவர் இந்த வாலறிவனை "விளங்கிய அடிவினை உடையவன்" என்கிறார். பரிமேலழகர் "மெய்யறிவினை உடையான்" என்கிறார். பரிதியார் "மேல் அறிவாளனான சிவன்" என்கிறார். காலிங்கர் "மாசற்ற அறிவுருவாகிய இறைவன்" என்கிறார்.  புலவர் குழந்தை – உண்மையறிவு உடையவன் 

## மேற்கோள்
தனக்கு உவமை இல்லாதான்

‘பொன்னார் மேனியனே’ என்னும்போது சிவபெருமான் நிறமும், ‘பச்சைமா மலைபோல் மேனி’ என்னும்போது திருமாலின் நிறமும் நம் மனக்கண்ணுக்குத் தெரிகிறது. ‘விறகில் தீயினன் பாலில் படு நெய்யன்’ என்னும்போது இறைவன் இருப்பு எப்படி இதுக்கும் என உணரமுடிகிறது. இப்படிப்பட்ட உவமைகளால் இறைவனை உணரச்செய்ய முடியுமா? முடியாது. எனவே இறைவனைக் காட்ட முடியாது. காண முடியும்.
## உரையாசிரியர்கள் பார்வை
*மணக்குடவர் – தனக்கு நிகர் இல்லாதான்
*பரிதியார் – தனக்கு ஒருவரும் நிகர் இல்லாதான
*காலிங்கர் – எவ்வுயிர்க்கும் உயிர்ப்பொருள் ஆகின்றவன் ஆகிய முதற்பொருளாம் தன்மைக்கு இணை இல்லாதவன்
*பரிமேலழகர் – ஒருவாற்றானும் தனக்கு நிகர் இல்லாதான்
*புலவர் குழந்தை – ஒப்பில்லாதவன்
உயர்வு அற உயர்நலம் உடையவன் எனத் திருவாய்மொழி கூறுவதும் இதுதான். 

## காண்க
வேண்டுதல் வேண்டாமை இலான்

நமக்கு இது வேண்டும், இது வேண்டாம் என்னும் பாகுபாடு உண்டு. இறைத்தன்மைக்கு. (இறைவனுக்கு) இப்படிப்பட்ட பாகுபாடு இல்லை.
## உரையாசிரியர்கள் பார்வை
*மணக்குடவர் – இன்பமும் வெகுளியும் இல்லாதான
*பரிதியார் – விருப்பு வெறுப்பு இல்லாதவன்
*காலிங்கர் – உலகத்து யாதானும் ஒரு பொருளை விரும்புதலும் விரும்பாமையும் இல்லாத இறைவன்.
*பரிமேலழகர் – விழைதலும் வெறுத்தலும் இல்லாதவன்
*புலவர் குழந்தை – விருப்பு வெறுப்பு அற்றவன்
பொறிவாயில் ஐந்து அவித்தான்

மெய், வாய், கண், மூக்கு, செவி என்பன நமது அறிவை இயக்கும் பொறிகள். இந்த அறிவுகளை இறைவன் நமக்குள் இயங்க வைத்துவிட்டு, தனக்குள் அவித்து வைத்துக்கொண்டான். அவித்த கரிக்கட்டை போலவும், அவித்த பயறு போலவும் வைத்துக்கொண்டுள்ளான். உலகைப் பார்ப்பது பொய்-ஒழுக்கம். உலகைக் கண்டும் காணாமல் இருப்பது ‘பொய்தீர் ஒழுக்கம்’.
## உரையாசிரியர்கள் பார்வை
*மணக்குடவர் –  மெய், வாய், கண், மூக்கு, செவி என்னும் ஐம்பொறிகளின் வழியாக வரும் ஊறு, சுவை, ஒளி, நாற்றம், ஓசை என்னும் ஐந்தின்கண்ணும் செல்லும் மனநிகழ்ச்சியை அடக்கியவன்
*தாமத்தர் – ஐந்து ஆசைகளையும் அறுத்தவன்
*நச்சர் – ஐம்புலன்களையும் வென்றவன்
*தருமர் – ஐம்பொறிகளையும் அகத்து அடக்கிய இறைவன்.
*பரிமேலழகர் –  ஐந்து அவாவினையும் அறுத்தவன்
*புலவர் குழந்தை –  ஐம்புலன்களையும் அடக்கியவன்
இறைவனையும், மனிதனையும் வேறுபடுத்திக் காட்டுகிறது, இந்தக் குறள்.
அறவாழி அந்தணன்

அறவழிதான் உலகை வாழவைக்கிறது. அன்பு, இன்மொழி, அடக்கம், பொறுமை, நடுவுநிலைமை, ஈகை முதலானவை அறவழிகள். இந்த வழிகள் அறக்கடலில் கலக்கின்றன. மறமும் அறக்கடலில்தான் கலக்கிறது. 

யார் எந்த வழியைப் பின்பற்றினாலும் உலகம் இயங்குவது அறவழியில்தான். அந்த அறவழி கலக்குமிடம் அறக்கடல். அறக்கடல்தான் ‘அறவாழி’. இந்த அறவாழியாக இருப்பவன் இறைவன். அவன் அந்தணன். அந்தணன்  என்பவன் அறவழியைப் பின்பற்றுபவன். (பிறப்பால் கூறிக்கொள்ளும் அந்தணன் அல்லன்) அவன் வைத்துக்கொண்டிருப்பதெல்லாம் ‘செந்தண்மை’ (செம்மையான, ஒழுங்கான ஈரம் என்னும் அன்பு)

இறைவன் அறக்கடல். இறைவன் அந்தணன். 
## உரையாசிரியர்கள் பார்வை
*மணக்குடவர் – அறமாகிய கடலை உடைய அந்தணன்
*பரிதியார் – தன்மம் என்னும் சமுத்திரமாக உள்ள பரமேசுவரன்
*காலிங்கர் – அறமாகிய பெருவெள்ளமாய் அனைத்து உயிர்கட்கும் அழகிய தண்ணளியை உடையனாகிய இறைவன்.
*பரிமேலழகர்
** அறக்கடலாகிய அந்தணன்
** தரும சக்கரம் உடையவன் என்பாரும் உளர்.
*புலவர் குழந்தை – அறக்கடலாகிய அந்தணன்

## அடிக்குறிப்பு

## காண்க
சின்னதச்சூர் ஊராட்சி

**சின்னதச்சூர் ஊராட்சி** (*Chinnathatchur Gram Panchayat*), தமிழ்நாட்டின் விழுப்புரம் மாவட்டத்தில் உள்ள விக்கிரவாண்டி வட்டாரத்தில் அமைந்துள்ளது. இந்த ஊராட்சி, விக்கிரவாண்டி சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1881 ஆகும். இவர்களில் பெண்கள் 935 பேரும் ஆண்கள் 946  பேரும் உள்ளனர். இந்த ஊராட்சி விழுப்புரத்திலிருந்து 22 கிலோ மீட்டர் தொலைவிலும், விக்கிரவாண்டியிலிருந்து 7 கிலோ மீட்டர் தொலைவிலும் அமைந்துள்ளது. இக்கிராம மக்களின் முக்கியத் தொழிலாக விவசாயம் மற்றும் நெசவு தொழில் உள்ளது.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# சின்னதச்சூர்
# சின்னதச்சூர் காலனி

## மேற்கோள்கள்

பகுப்பு:த. இ. க. ஊராட்சித் திட்டம்
அசைவ உணவு

**அசைவ உணவு** (Non-vegetarian) என்பது விலங்குகளின் இறைச்சியை கொண்ட உணவாகும். அது பெரும்பாலும் வீட்டுவளர்ப்பு விலங்காகவே இருக்கும். நோன் வெஜ் (non-veg) என்பது ஒரு இந்திய ஆங்கில வார்த்தையாகும், இது மாமிச உணவைக் குறிக்கப் பயன்படுகிறது, மேலும் சைவ உணவு உண்பவர் அல்லாத ஒரு நபருக்கு, அதாவது இறைச்சியை உட்கொள்ளும் ஒருவர், குறிப்பாக புரதத்தின் முக்கிய ஆதாரமாக இருக்கிறார். இந்தியாவில் கோழிக் கறி, மாட்டுக் கறி, ஆட்டுக் கறி, பன்றிக் கறி மற்றும் மீன் போன்றவை உண்ணுகின்றனர்.

இந்தியாவில் தொகுக்கப்பட்ட உணவுப் பொருட்கள் சைவம் மற்றும் அசைவ அடையாளங்களுடன் குறிக்கப்படுவது கட்டாயமாகும், அவை பச்சை மற்றும் சிவப்பு-பழுப்பு நிற அடையாளங்களாக இருக்கின்றன, அவை முறையே சைவ உணவு உண்பவர்களுக்கு அல்லது சைவ உணவு உண்பவர்களுக்கு ஏற்றவையா என்பதை தெளிவாகக் குறிக்கின்றன. 

## அசைவ உணவு வகைகள்

File:Aesthetic Chicken Curry.jpg|தமிழ்நாட்டு கோழிக்கறி
File:Chicken Dry Curry - Howrah 2015-04-26 8515.JPG|வங்காள வறுத்த கோழிக்கறி
File:Boyal Macher Jhol.jpg|மீன்கறி
File:Chicken Biryani.jpg|இலங்கை கோழி பிரியாணி


## மேற்கோள்கள்


பகுப்பு:உணவு வகைகள்
அருள்மொழி நங்கை (வேங்கையின் மைந்தன்)

**அருள்மொழி நங்கை**, அகிலனின் வேங்கையின் மைந்தன் புதினத்தில் வரும் இரு கதாநாயகிகளில் ஒருத்தி. இக்கதையில் இவள், இராஜேந்திர சோழரின் மூத்தமகளாக வருபவள். கதையின் நாயகனான இளங்கோவிற்கு உறவுமுறைப்படி முறைப்பெண். அவளது மனம் இயல்பாகவே இளங்கோவின் பால் ஈர்க்கப்பட்டாலும், பெரியவர்களின் எண்ணம் எதுவென்று தெரியுமுன் அதைப்  வெளிப்படையாகக் காட்டாமல் கட்டிக் காக்கும் பண்பு கொண்டவள். தனது சோழ நாட்டின் மீதும் தந்தையின் மீதும் அளவற்ற பற்றும் பாசமும் கொண்டவள்.

ஆழமான கடல் போன்று, இவள் இளங்கோவிடம் கொண்ட காதல் ஆழமான, அமைதியான, விவேகமானதாக ஆசிரியரால் சித்தரிக்கப்படுகிறது. தன் நாயகனுக்காக எதையும் செய்யத் துணியும் இவள் இளங்கோ மற்றொரு பெண்ணை விரும்புகிறான் என்று தெரிந்ததும் தனது துயரை அப்படியே மனதுக்குள் போட்டுப் பூட்டிவிட்டு, அவன் விரும்பிய பெண்ணைத் தன் சொந்தத் தங்கையாக சுவீகரித்துக் கொள்கிறாள்.

தனது தலைவனின் நல்வாழ்வும் வெற்றியுமே தனது குறிக்கோளாகக் கொண்டு வாழும் அடக்கமும் அறிவும் விவேகமும் நாட்டுப்பற்றும் கொண்ட கதாபாத்திரமாக அருள்மொழி நங்கை புதினத்தின் மூன்று பாகங்களிலும் வலம் வருகிறாள்.

பகுப்பு:வேங்கையின் மைந்தன்
அசோக சிங்கத் தூபியின் தலைப்பகுதி

சாரநாத்தில் மகான் புத்தர் தமது முதல் போதனையை வெளியிட்ட இடத்தில், அசோகச் சக்கரவர்த்தி ஓர் உயரமான கல்தூணை பொ.ஊ.மு. 3ம் நூற்றாண்டில் நிறுவினார். அதன் உச்சியில் சிங்க உருவங்கள் அமைந்துள்ளன. கம்பீரமாக நிற்கும் நான்கு சிங்கங்கள், அடிபீடத்தின் மையத்தில் தர்ம சக்கரம், ஒரு பக்கம் காளை, மறுபக்கம் குதிரையின் உருவங்களை கொண்டது அசோகத் தூண். முண்டக உபநிடத்திலிருந்து எடுக்கப்பட்ட, “வாய்மையே வெல்லும்” என்னும் பொருள்படும், *ஸத்யமேவ ஜயதே* என்ற சமக்கிருதச் சொல் பொறிக்கப்பட்டுள்ளது. இதுவே இந்திய அரசின் இலச்சினையாகவும் உள்ளது. 

## மேற்கோள்கள்


## இவற்றையும் காண்க
* அசோகரின் தூண்கள்

பகுப்பு:இந்திய வரலாற்றுச் சின்னங்கள்
பகுப்பு:இந்திய தேசியச் சின்னங்கள்
பகுப்பு:இந்தியாவில் சிற்பக்கலை
எண்குணத்தான்

**எண்குணத்தான்** என்பது திருக்குறளில் கடவுள்வாழ்த்து என்ற அதிகாரத்தில் 9ஆம் குறளாகிய 

"கோளில் பொறியின் குணமிலவே *எண்குணத்தான்* தாளை வணங்காத் தலை"  (திருக்குறள்: கடவுள்வாழ்த்து:9) 

என்பதில் வழங்கும் ஒரு தொடர். அந்தச் சொற்கு எண்குணம் என்னும் எட்டுக்குணத்தொகுதியினை உடையவன் என்று  பெரும்பாலான பண்டை உரையாசிரியர்கள் உரைகூறுகின்றனர். அந்த உரையாசிரியர்கள் அந்த எட்டுக்குணங்களை இந்தியத் துணைக்கண்டத்தில் வழங்கும் மரபான குணங்களை மேற்கோள் காட்டி விளக்குகின்றனர்.  

## உரையாசிரியர்கள் உரை

*மணக்குடவர் – எட்டுக் குணத்தினை உடையவன்
*பரிதியார் – அனந்த ஞானம், அனந்த வீரியம், அனந்த குணம், அனந்த தெரிசனம், நாமம் இன்மை, கோத்திரம் இன்மை, அவா இன்மை, அழியா இயல்பு – என்னும் எட்டுக் குணம்.
*காலிங்கர் – எண்ணப்பட்ட குணங்களை உடைய இறைவன்
*பரிமேலழகர் – (3 வகையான 8 பிரிவுகளைக் காட்டுகிறார்)
**(1)சைவ ஆகமத்தில் கூறப்பட்ட எண்வகைப்பட்ட குணங்கள் - தன்வயத்தன் ஆதல், தூய உடம்பினன் ஆதல், இயற்கை உணர்வினன் ஆதல், முற்றும் உணர்தல், இயல்பாகவே பாசங்களின் நீங்குதல், பேர்-அருள் உடைமை, முடிவில் ஆற்றல் உடைமை, வரம்பு இல் இன்பம் உடைமை என்பன.
**(2) அணிமா முதலாக உடையன எட்டை எண்குணம் என்பர்
**(3) கடையில்லா அறிவை முதலாக உடையன என்பர்
*புலவர் குழந்தை – எளிமையாகிய குணம் உடையவன் எண்பொருளவாகச் செலச்சொல்லித் தான் பிறர் வாய் நுண்பொருள் காண்பது அறிவு – என்னும் திருக்குறளில் ‘எண்’ என்னும் அடைமொழி எளிமை என்னும் பொருளில் கையாளப்பட்டுள்ளதை இங்கு எண்ணவேண்டும்.
*பகுத்தறிவாளர் சிலர் திருக்குறள் வழியே கூறும் 8 குணம்

## காண்க
கோட்பாட்டு இயற்பியல்

பகுப்பு:இயற்பியல்
பகுப்பு:கோட்பாட்டு இயற்பியல்
[thumb|[அண்டவெளி புழுத்துளை|அண்டவெளி புழுத்துளையின் காட்சிப் பிரதிநிதித்துவம். புழுத்துளைகள் ஒருபோதும் கவனிக்கப்படவில்லை, ஆனால் அவை கணித மாதிரிகள் மற்றும் அறிவியல் கோட்பாடுகள் மூலம் இருப்பதாக கணிக்கப்படுகிறது.]]
**கோட்பாட்டு இயற்பியல்** (Theoretical physics) என்பது இயற்பியலின் ஒரு பிரிவு ஆகும், இது இயற்கை நிகழ்வுகளை பகுத்தறிவதற்கு, விளக்குவதற்கு மற்றும் கணிப்பதற்காக, கணித மாதிரிகள் மற்றும் இயற்பியல் பொருள்கள் மற்றும் அமைப்புகளின் நுண்மமாக்களைப் பயன்படுத்துகிறது. இது சோதனை இயற்பியலுக்கு முரணானது, இந்த நிகழ்வுகளை ஆய்வு செய்ய சோதனைக் கருவிகளைப் பயன்படுத்துகிறது.

அறிவியலின் முன்னேற்றம் பொதுவாக சோதனை ஆய்வுகள் மற்றும் கோட்பாட்டிற்கு இடையே உள்ள தொடர்பைப் பொறுத்தது. சில சமயங்களில், கோட்பாட்டு இயற்பியல், சோதனைகள் மற்றும் கவனிப்புகளுக்கு முக்கியத்துவம் கொடுக்கும் அதே வேளையில், கணித விதிக் கட்டுப்பாட்டுத் தரங்களைக் கடைப்பிடிக்கிறது. 

## கண்ணோட்டம்
இயற்பியல் கோட்பாடு என்பது உடலியல் நிகழ்வுகளின் மாதிரியாகும். இதன் கணிப்புகள் அனுபவ ரீதியான கவனிப்புகளுடன் எந்த அளவிற்கு ஒத்துப்போகிறது என்பதன் மூலம் மதிப்பிடப்படுகிறது. ஓர் இயற்பியல் கோட்பாட்டின் தரம் புதிய கணிப்புகளை உருவாக்கும் திறனின் அடிப்படையில் தீர்மானிக்கப்படுகிறது, இது புதிய கவனிப்புகள் மூலம் சரிபார்க்கப்படுகிறது. ஓர் இயற்பியல் கோட்பாடு ஒரு கணிதத் தேற்றத்திலிருந்து வேறுபடுகிறது, இரண்டும் சில வகையான மெய்கோள்களை அடிப்படையாகக் கொண்டவை, கணிதப் பொருத்தத்தின் தீர்ப்பு எந்தவொரு சோதனை முடிவுகளுடனும் உடன்பாட்டின் அடிப்படையில் இருப்பது இல்லை.   இதன் மூலம் இவை கணிதக் கோட்பாட்டிலிருந்து வேறுபடுகிறது, "கோட்பாடு" என்ற வார்த்தைக்கு கணித அடிப்படையில் வேறு அர்த்தம் உள்ளது. 

## சான்றுகள்


## குறிப்புகள்

பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
கொரோனாவின் வளைவுகள்

கொரோனாவின் வளைவுகளானது (Coronal loop) சூரியனின் கொரோனாவில் நடைபெறும் ஓர் காந்தப்புலம் சார்ந்த நிகழ்வாகும். இது சூரிய நிகழ்ச்சி வட்டதுடன் நேரடியாகத் தொடர்புபட்டது. இது சூரியக் கரும் புள்ளிகளோடு தொடர்புபட்டது.

பகுப்பு:சூரியக் குடும்பம்
பகுப்பு:வானியற்பியல்
இறை வணக்கம்

இறைவனை வணங்குவதற்குத் திருவள்ளுவர் எந்த ஒரு முறையையும் குறிப்பிடவில்லை. இறைவனின் தாள் தொழு, தாள் சேர், தாளை வணங்கு, அடி சேர், பொருள்சேர் புகழ் புரி, பொய்தீர் ஒழுக்கநெறி நில் எனப் பொதுப்படக் கூறுகிறார். இவற்றை விளங்கிக்கொள்வோம்.

* இறைவன் தாள்
* இறைவன் அடி
* இறைவன் பொய்தீர் ஒழுக்க நெறி
* இறைவன் பொருள்சேர் புகழ்
என்றெல்லாம் குறிப்பிடும்போது இறைவன் மனித உருவில் வாழும் தெய்வம் எனக் காட்டுகிறார். இறைவனுக்குத் தாள் என்னும் முயற்சி உண்டு. இறைவன் அடி எடுத்து நடக்கிறான் (ஏகினான்). இறைவன் பொய்தீர் ஒழுக்க நெறியில் நிற்கிறான். அதனால் அவனைச் சேரும் புகழே பொருள் புகழ். - என்றெல்லாம் கூறுகிறார். 

இறைநிலையின் பாங்குகளை அறிவியல் கண்கொண்டு அவர் கூறியிருப்பதை அவர் கூறியுள்ள தொடர்களைக்கொண்டு பல தலைப்புகளில் விளங்கிக்கொண்டோம். வள்ளுவர் காட்டும் இறைநிலைகள் நான்கு எனவும் கண்டோம். அவை நமக்குத் தெரியாமல் நம்மோடு இருக்கும் புதிர்நிலை, மழையாக வழங்கும் கொடைநிலை, வாழ்ந்து காட்டும் நீத்தார்நிலை, கூடிவாழும் அறநிலை என்பன.

இறை என்னும்போது புதிர்நிலை. இறைவன் என்னும்போது தெரிநிலை. ஆதிபகவு என்னும்போது புதிர்நிலை. ஆதிபகவன் என்னும்போது தெரிநிலை.

தெரிநிலைக்குத் தாள் உண்டு. அடி உண்டு. ஒழுக்கநெறி உண்டு. புகழ் உண்டு. தெரிநிலை என்பது வாழ்ந்து வழிகாட்டிய தெய்வம். அந்தத் தெய்வ நெறியைக் காட்டிக்கோண்டு வாழும் தெய்வம் (நீத்தார்). தெய்வப் படிமைகளுமாம்.
தேசிய நெடுஞ்சாலை 52 (இந்தியா)

**தேசிய நெடுஞ்சாலை 52** (**தே. நெ. 52**)(*National Highway 52 - India*) என்பது இந்தியாவின் நான்காவது மிக நீளமான தேசிய நெடுஞ்சாலை ஆகும். இது பஞ்சாப்பின் சங்க்ரூரை கர்நாடகவின் அங்கோலாவுடன் இணைக்கிறது. இந்தியாவில் தற்போதுள்ள பல தேசிய நெடுஞ்சாலைகளை இணைத்த பின்னர் தேசிய நெடுஞ்சாலை 52 எண் பெற்றது. பழைய நெடுஞ்சாலை தே. நெ.-63 கருநாடக மாநிலத்தில் உள்ள அங்கோலாவினை ஆந்திரப் பிரதேச மாநிலத்தில் கூட்டியுடன் இணைக்கின்றது. இந்தத் தேசிய நெடுஞ்சாலை 52 அங்கோலாவில் உள்ள தேசிய நெடுஞ்சாலை 66 (பழைய எண் என். எச்.-17) சந்திப்பில் தொடங்கி மேற்குத் தொடர்ச்சி மலையின் அரேபைல் மலைப் பாதை வரை சென்று பின்னர் எல்லபுரா வழியாக ஹூப்ளி நகரத்திற்குச் செல்கிறது. விஜயபுராவிலிருந்து (பழைய பெயர் பீஜப்பூர்) சோலாப்பூர் வரையிலான பழைய தேசிய நெடுஞ்சாலை 13இன் சில பகுதிகள் தேசிய நெடுஞ்சாலை-52 உடன் இணைக்கப்பட்டன. ஹூப்ளி நகரத்திலிருந்து கார்வார் கடல் துறைமுகம் மற்றும் புதிய மங்களூர் கடல் துறைமுகம் வரை வரும் சுமையுந்து இந்த நெடுஞ்சாலையைப் பயன்படுத்துகின்றன. அங்கோலாவிலிருந்து எல்லபுரா வரையிலான சாலை இந்தியாவின் மேற்குத் தொடர்ச்சி மலையின் காடுகள் வழியாகச் செல்கிறது. இந்த நெடுஞ்சாலையின் பியோரா-துலே பிரிவு புகழ்பெற்ற ஆக்ரா-பம்பாய் சாலையின் ஒரு பகுதியாகும். இது **ஏபி சாலை** என்றும் அழைக்கப்படுகிறது.

## முக்கிய நகரங்கள்

### பஞ்சாப்

* சங்க்ரூர், திர்பா, பத்ரான்

### அரியானா

* நர்வானா, பர்வாலா, உக்லானா மண்டி, ஹிசார், சிவானி

### இராசத்தான்

* சதுல்பூர்/ராஜ்கர், சுரு, இராம்கர், பதேபூர், லட்சுமன்கர், சிகார், பல்சனா, ரிங்காஸ், சோமு, ஜெய்ப்பூர், டோங்க், பூந்தி, கோட்டா, ஜலவர், அக்லேரா

### மத்தியப் பிரதேசம்

* ராஜ்கர், பியோரா, தேவாஸ், இந்தூர், செந்த்வா

### மகாராட்டிரா

* துலே, சாலிஸ்கான், கன்னட, அவுரங்காபாத், ஜியோரை, பீட், சௌசாலா, தாராசிவ், துளஜப்பூர், சோலாப்பூர்

### கருநாடகம்

* விஜியபுரா, துலாகேட், ஜல்கி, ஹோர்டி, அகசானல், பீஜப்பூர், கோல்ஹார், பிலாகி, பாகல்கோட், கேரூர், நார்குண்ட், நவால்குண்ட், ஹூப்ளி, கலாகடாகி, எல்லாபுரா, ராமநகுலி, அங்கோலா

## மேலும் காண்க

* தேசிய நெடுஞ்சாலை 66 (இந்தியா)
* தேசிய நெடுஞ்சாலை 75 (இந்தியா)
* தேசிய நெடுஞ்சாலை 169 (இந்தியா)
* தேசிய நெடுஞ்சாலை 275 (இந்தியா)

## மேற்கோள்கள்

பகுப்பு:கருநாடகத்தில் தேசிய நெடுஞ்சாலைகள்
பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 31 (இந்தியா)

**தேசிய நெடுஞ்சாலை 31** அல்லது தேநெ 31 என்பது, இந்தியாவின் பீகார் மாநிலத்தில் அழரிபக்ஹ என்னும் இடத்தையும், அசாமின் குவஹாத்தி நகரையும் இணைக்கும் நெடுஞ்சாலை ஆகும்.  வட கிழக்கு இந்தியா மாநிலங்களில் நுழைவாயிலக  தேநெ 31 விளங்குகிறது. தேநெ 31 மொத்த நீளம் 1125 கி.மீ. (699 மைல்).
## புற இணைப்புகள்
* NH 31 on MapsofIndia.com

## மேற்கோள்கள்


பகுப்பு:இந்திய தேசிய நெடுஞ்சாலைகள்
உலக பாரம்பரியக் குழு

[250px|right|thumb|[யுனெஸ்கோவின் உலக பாரம்பரியக் குழுவிற்கான இலச்சினை]]

**உலக பாரம்பரியக் குழு ** (*World Heritage Committee*) என்பது உலகின் பல பாகங்களிலும் காணப்படும் யுனெசுக்கோ உலகப் பாரம்பரியக் களங்கள் எவை எனத் தீர்மானிப்பதற்கும், அவற்றைத் தொடர்ந்து பாதுகாப்பதற்கும், உலக பாரம்பரிய மரபொழுங்குகளைச் செயல்படுத்துவதற்கும் பொறுப்பாக இருக்கும் ஒரு குழுவாகும். 21 நாட்டு உறுப்பினர்களைக் கொண்ட இக்குழு ஐக்கிய நாடுகள் பொதுச் சபையால் நான்கு ஆண்டுகளுக்கு ஒருமுறை தேர்ந்தெடுக்கப்படுகிறது.

உலக பாரம்பரிய மரபொழுங்கின்படி குழுவின் உறுப்பினர் ஒருவர் ஆறு வருடங்களுக்கு தமது பணியில் இருக்கலாம். ஆயினும், பல நாடுகளும் தமது நாட்டின் குழு உறுப்பினரை நான்கு ஆண்டுகள் முடிந்த பின்னர் தாமாகவே விலக்கிக் கொன்டு, ஏனைய நாடுகளுக்கு உறுப்பினராகும் வாய்ப்பை வழங்கி வருகின்றன.. 2005 ஆம் ஆண்டு, 15 ஆவது பொதுக் கூட்டத்தில் தெரிவு செய்யப்பட்ட, இக்குழுவிலிருந்த அனைத்து உறுப்பினர்களும் தமது ஆறு ஆண்டு பணிக்காலத்தை நான்கு ஆண்டுகளாக குறைத்துக் கொள்ள முடிவு செய்தனர்.

## பொறுப்புகள்
இக்குழுவின் பொறுப்புகள்
* பாரம்பரிய களங்கள் தொடர்பான மரபொழுங்குகள் கடைபிடிக்கப்படுவதைக் கவனித்துக் கொள்ளுதல் 
* மரபொழுங்குகள் தொடர்பான நடைமுறைகளை செயல்படுத்துதல்
* உலக பாரம்பரிய நிதியத்தின் பயன்பாட்டை வரையறுத்தல் 
* ஒரு நாடானது தனது எல்லைக்குட்பட்ட பாரம்பரியக் களத்தைப் பாதுகாக்க நிதி உதவி கோரும்பொழுது, அதனை உலக பாரம்பரிய நிதியத்திலிருந்து வழங்குதல்

## அமர்வுகள்
உலகப் பாரம்பரியக் குழு, ஏற்கனவே உள்ள பாரம்பரியக் களங்களின் மேலாண்மை  குறித்தும் நாடுகளிலிருந்து பெறப்பட்ட புதியக் களங்களுக்கான பரிந்துரைகளை ஏற்பது குறித்தும் கலந்துரையாட  ஆண்டுக்கொருமுறை கூடுகிறது.


## உறுப்பினர்கள்
2016ல் துருக்கியில் நடைபெற உள்ள 40ம் ஆண்டுக் கூட்டத்தில் பங்குபெறும் யுனெசுக்கோ உலகப் பாரம்பரியக் குழு உறுப்பினர்கள்.

## மேற்கோள்கள்

## வெளி இணைப்புகள்

* அதிகாரப்பூர்வ இணையதளம் —  மற்றும் 
* உலக பாரம்பரியக் களங்கள் பட்டியல் — தேடக்கூடிய வகையில் அனைத்து களங்களையும் கொண்டிருப்பது

பகுப்பு:உலகப் பாரம்பரியக் களங்கள்
பகுப்பு:நில மேலாண்மை
ரூபெல் பிணந்தின்னிக் கழுகு

**ரூபெல் பிணந்தின்னிக் கழுகு** (*Rüppell's Vulture*) என்பது மத்திய ஆப்பிரிக்காவில் காணப்படும் ஒரு பெரும் பிணந்தின்னிக் கழுகு ஆகும். இவற்றின் தற்போதைய எண்ணிக்கை 30,000 ஆக குறைவடைவதற்கு, அவற்றின் வாழ்விட இழப்பும் பிற அழுத்தங்களும் காரணங்களாகும் இதனுடைய பெயர் 19ம் நூற்றாண்டு செருமனிய ஆய்வுப் பயணியும், மாவட்ட ஆட்சியாளரும், விலங்கியல் ஆய்வாளருமான எடியுட் ரூபெல் என்பவரை மதிப்பளிக்கும் விதமாக சூட்டப்பட்டது. ரூபெல் பிணந்தின்னிக் கழுகு மிகவும் அதி உயரத்தில் பறக்கும் பறவையாக கருதப்படுகின்றது. இதன் நிச்சயிக்கப்பட்ட பறப்பு உயரம் கடல் மட்டத்திலிருந்து 11,000 மீற்றர் (36,000 அடி) ஆகும்.

## விபரம்

வளர்ந்த கழுகுகள் 85-97 செ.மி (33-38 அங்குலம்) நீளமும், இறக்கைவிரிப்பு அகலம் 2.26 முதல் 2.6 மீட்டர் ((7.4 - 8.5 அடி)) வரையும், நிறை 6.4 முதல் 9 கி.கி. வரையும் காணப்படும். இருபால் பறவைகளும் (ஆணும் பெண்ணும்) ஒரே மாதிரியானவை. பழுப்பு அல்லது கருப்புப் புள்ளிகளை முழுவதும் கொண்டு, வெண்மையான பழுப்பு நிறத்தினை வயிற்றின் கீழும், அழுக்கான வெள்ளை நிற மென்பரப்பு தலையிலும் கழுத்திலும் அமைந்து காணப்படும். கழுத்தின் அடிப்பகுதி வெள்ளைப் பட்டியாகவும், கண் மஞ்சளாகவும், தொண்டைப்பகுதி ஆழ் பழுப்பு நிறமாகவும் காணப்படும். அமைதியாக காணப்படும் இவை கூட்டில் சத்தத்தினை எழுப்பும், விலங்குகளின் பிணத்தை பங்கிட்டுக் கொள்ள முயலும்போது இவை கீச்சிடும்.

## குறிப்புகள்

* 
* BirdLife International (2007a): 2006–2007 Red List status changes . Retrieved 26 August 2007.
* BirdLife International (2007b): Rüppell's Vulture - BirdLife Species Factsheet. Retrieved 26 August 2007.

## வெளி இணைப்புகள்
* 

பகுப்பு:பிணந்தின்னிக் கழுகுகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
ஊழ்

**ஊழ்** என்பதைத் தலைவிதி என்று பரவலாக புரிந்துகொள்ளப்படுகிறது. பிறக்கும்போதே  தலையில் எழுதப்பட்ட விதி என்று பொதுவாகக் கருதப்படுகிறது. வள்ளுவர்கூட இதனை ‘வகுத்தான் வகுத்த வகை’ எனக் குறிப்பிடுகிறார். ஊழ் என்னும் சொல் ஊழ்வினையை உணர்த்தும் நிலைக்கு வந்ததாகவும் கருதப்படுகிறது.
## ஊழ் – சொல் விளக்கம்
காதல் மெய்ப்பாடுகளில் ஒன்றாகத் தொல்காப்பியம் ‘ஊழணி தைவரல்’ என்பதைக் குறிப்பிடும்போது ஊழ் என்னும் சொல் ‘நழுவுதல்’ என்னும் பொருளைத் தருகிறது. ஊழ்க்கும், ஊழிற்று, ஊழ்த்தல், ஊழுறு தீங்கனி, ஊழ்த்த, ஊழுறுபு, ஊழ்த்து, ஊழ்ப்ப, ஊழ்த்தும், ஊழ்த்தன, ஊழ்த்தனன், ஊழ்முகை அவிழ, எனச் சங்கப்பாடல்களில் பயின்றுவரும் சொல்லாட்சிகள் தோன்றுதல் என்னும் பொருளையும், ஊழுறு பூ, ஊழ்கழி பன்மலர், ஊழ்கோடு, என்னும் சொல்லாட்சிகள் ‘வீழ்தல்’ பொருளையும், ஊழ்மாறு உய்க்கும், ஊழ்மாறு பெயர  என்னும் சொல்லாட்சிகள் தோன்றுதலும் மறைதலும் மாறிமாறி நிகழ்வதையும் உணர்த்துகின்றன.

ஒவ்வொருவருடைய உடலிலும், உயிரிலும் ஊழ்த்திருப்பது ஊழ். காயில் விதை. விதையில் அதன் மலர், காய் இருப்பது போன்றது ஊழ். இவை ஒன்றுக்குள் ஒன்று என பால்பட்டு (பகுதியாக) இருபதால் பால் எனவும் கூறப்படும். ஆண்பாலில் ஆண்மை பால்பட்டு இருப்பது போன்றது இது.  இது இயற்கை. இது செயற்கையால் வந்தது அன்று. ஊழினால் தோன்றி மறைவது ஊழி 
திருக்குறளில் இடம் பெற்ற ஊழ் என்னும் அதிகாரச் சொல் தொல்காப்பியத்தில் மெய்ப்பாட்டில் 262 ஆம் நூற்பாவில் * ஊழணீ தைவரல் * என்ற செய்தியாக இடம் பெற்றிருக்கிறது.

## ஊழ் அதிகாரம் சொல்லும் செய்திகள்
திருக்குறளிலுள்ள ஊழ் என்னும் அதிகாரத்தில்  10 பாடல்கள் உள்ளன. அவற்றில் ஊழைக் குறிக்க இயற்கை, உண்மை, வகுத்தான் வகுத்த வகை என்னும் சொற்கள் பயன்படுத்தப்பட்டுள்ளன. மேலும் ஊழானது ஆகூழ் – போகூழ் எனவும், இழவூழ் – ஆகலூழ் எனவும் வகைப்படுத்திக் காட்டப்பட்டுள்ளது.
;இதன் 10 பாடல்களில் சொல்லப்படும் செய்திகள்
# ஆகூழால் உள்ளத்தில் அசையாத் தன்மை பிறக்கும்; போகூழால் சோம்பல் தோன்றும்.
# இழவூழ் அறிவில்லாத முட்டாளாகவும், ஆகலூழ் அறிஞனாகவும் மாற்றும்.
# எவ்வளவுதான் படித்தாலும் ஊழ்த்த உண்மை அறிவுதான் எஞ்சிநிற்கும்.
# இயற்கை திருவையும் தெளிவையும் இணைய விடாது.
# திரு சேர்க்கும் ஊழ் தீயனவற்றையும் நல்லவையாக மாற்றும். இவ் ஊழ் இல்லாவிட்டால் நல்லனவும் தீயனவாய் முடியும்.
# ஒருவனிடம் பகுதிபட்டுப் பாலாய் இருக்கும் ஊழ் விலக்கினும் விலகாது. இல்லாத ஊழ் அழைக்கினும் வாராது.
# கோடிக் கணக்கில் பணம் சேர்த்தாலும் அதனைத் துய்ப்பதற்கு ஊழ் வேண்டும். இந்த ஊழ்தான் ‘வகுத்தான் வகுத்த வகை’
# பாடுபட்டதற்கு ஏற்ற பலன் கிட்டாவிட்டால் மனவலிமை இல்லாதவர் அதனை விட்டு விலகிவிடுவர்.
# நல்லது நிகழும்போது துய்த்து மகிழ்பவர், தீயது நிகழும்போது அதனை விட்டு விலகுவது ஏன்?
#  ஊழைக்காட்டிலும் வலிமை உடையது வேறொன்றும் இல்லை. ஊழின் தாக்கத்திலிருந்து தப்ப வேறொன்றைத் தேடினாலும் ஊழ் அதற்குமுன் வந்து நின்று தேடுவதைத் தடுத்துவிடும்.
*சோராமல் உழைப்பவர் ஊழை ஒதுக்கிவைக்க முடியும் 

## மேற்கோள்கள்

## இவற்றையும் காண்க



பகுப்பு:சொல்விளக்கம்
சிறந்த தமிழ்த் திரைப்படத்திற்கான தேசிய விருது

**சிறந்த தமிழ்த் திரைப்படத்திற்கான தேசிய விருது** (*National Film Award for Best Feature Film in Tamil*) ஆண்டுதோறும் வழங்கப்படும் தேசிய திரைப்பட விருதுகளில் ஒன்று. தேசிய திரைப்பட விருதுகள், இந்திய செய்தி மற்றும் ஒலிபரப்புத்துறை அமைச்சகத்தின் கீழ் செயல்படும்  திரைப்பட விழாக்களின் இயக்ககத்தால் ஒவ்வொரு ஆண்டும் திரைப்படத்துறை தொடர்பான பல பிரிவுகளில் வழங்கப்படுகின்றன. 1954 முதல் வழங்கப்பட்டு வரும் தேசிய திரைப்பட விருதுகள், இந்தியத் திரைப்படங்களின் தரத்தைத் தீர்மானிக்கும் விருதுகளில் முதன்மையானவையாகும். ஒவ்வொரு இந்திய மொழிகளிலும் உருவாகும் சிறந்த திரைப்படங்களுக்கு தனித்தனியே விருதுகள் வழங்கப்படுகின்றன.  இதில் ராஜத் கமல் எனப்படும் வெள்ளித் தாமரை அளிக்கப்படுகிறது.

டிசம்பர் 21, 1955 இல் அளிக்கப்பட்ட இரண்டாவது தேசிய திரைப்பட விருதுகளில், வங்காளம், இந்தி, கன்னடம், மலையாளம், மராத்தி, தமிழ் மற்றும் தெலுங்கு மொழிகளில் வெளியான திரைப்படங்களுக்கு அந்தந்த மொழிகளின் பகுப்பில் சிறந்த திரைப்படத்திற்கான விருதுகள் முதன்முதலாக வழங்கப்பட்டன. "சிறந்த திரைப்படத்துக்கான குடியசுத்தலைவரின் வெள்ளிப்பதக்கம்", "இரண்டாவது சிறந்த திரைப்படத்துக்கான தகுதிச் சான்றிதழ்", "மூன்றாவது சிறந்த திரைப்படத்துக்கான தகுதிச் சான்றிதழ்", என மூன்று விருதுகள் அளிக்கப்பட்டன. ஆனால் 15 ஆவது திரைப்பட விருதுகளிலிருந்து (1967)  இந்த தகுதிச் சான்றிதழ்கள் இரண்டும் வழங்குவது நிறுத்தப்பட்டுவிட்டது.

1954 இல் எஸ். எம். ஸ்ரீராமுலு நாயுடுவின் இயக்கத்தில் வெளிவந்த மலைக்கள்ளன் திரைப்படம் சிறந்த தமிழ்த் திரைப்படத்திற்கான குடியசுத்தலவரின் வெள்ளிப் பதக்கம் பெற்றது. சிறந்த இரண்டாவது, மூன்றாவது தமிழ்த் திரைப்படங்களுக்கானத் தகுதிச் சான்றிதழ் முறையே அந்த நாள், எதிர்பாராதது ஆகிய இரு திரைப்படங்களுக்கும் கிடைத்தது.

## விருதுபெற்ற தமிழ்த் திரைப்படங்கள்

## மேற்கோள்கள்

## வெளி இணைப்புகள்
* Official Page for Directorate of Film Festivals, India
* National Film Awards Archives

பகுப்பு:இந்தியத் தேசியத் திரைப்பட விருதுகள்
மங்கைமடம்

நாகை மாவட்டம் சீர்காழி வட்டத்தில், சீர்காழி பூம்புகார் பேருந்து தடத்தில்  மங்கைமடம் எனும் சிற்றூர் அமைத்துள்ளது. பல சிறு கிராமங்களை இணைக்கும் இந்த ஊர் பரப்பளவிலும் மக்கள் தொகையிலும் மிகச் சிறியதே. திருநகரி, கீழமூவர்கரை, பெருந்தோட்டம், பூம்புகார் ஆகிய ஊர்களுக்கு இவ்வூர் வழியே  தான்  செல்ல முடியும்
பகுப்பு:மயிலாடுதுறை மாவட்டத்திலுள்ள கிராமங்கள்
கியூரி

**கியூரி** (**Curie**) (குறியீடு **Ci**) என்பது கதிரியக்கச் சிதைவில் நொடிக்கு எத்தனை சிதைவுகள் ஏற்படுகின்றன என்னும் அளவைக் குறிக்கும் அலகு. இது அனைத்துலக முறை அலகுகள் *அல்லாத* மெட்ரிக்கு அலகு. இவ்வலகு நோபல் பரிசாளர்கள் மேரி கியூரி, பியர் கியூரி ஆகியோரைப் பெருமைப்படுத்து முகமாக சூட்டப்பட்டது இதனைக் கீழ்க்காணுமாறு வரையறுக்கிறார்கள்:
: 1&nbsp;Ci = 3.7 × 1010 கதிரியக்கச் சிதைவுகள் ஒரு நொடிக்கு.

இவ்வலகின் தொடர்ந்த பயன்பாட்டை இப்பொழுது ஊக்குவிப்பதில்லை

ஒரு கியூரி என்பது ஏறத்தாழ ஒரு கிராம் இரேடியம் ஓரிடத்தான் (ஐசோடோப்பு) 226Ra என்பதின் கதிரியக்கச் செயற்பாடு ஆகும்.

கதிரியக்கச் செயற்பாட்டுக்கு அனைத்துலக முறை அலகுகள் வழி வந்த அலகு பேக்குரெல் (குறியீடு: Bq) ஆகும். ஒரு கியூரி என்பது 37 கிகா பேக்குரெல் ஆகும், அதாவது:
: 1&nbsp;Ci = 3.7 × 1010 Bq = 37 GBq

அதே போல ஒரு பேக்குரெல் என்பது,

: 1&nbsp;Bq ≅ 2.703 × 10−11&nbsp;Ci  ஆகும்.

கதிரியக்கத்தைக் குறிக்கப் பயன்படும் மற்றொரு அலகு *மைக்குரோ கியூரி* (**microcurie**):
: 1&nbsp;μCi = 3.7 × 104 சிதைவுகள் ஒரு நொடிக்கு = 2.22 × 106 சிதைவுகள் ஒரு மணித்துளிக்கு

ஒரு கதிரியக்க மருத்துவமுறை இயந்திரம் ஏறத்தாழ 1000 Ci அளவு கதிரியக்கத்தை சீசியம்-137 அல்லது கோபால்ட்டு-60 போன்ற கதிரியக்க ஓரிடத்தான்களில் இருந்து வெளியிடும். இந்த அளவு கதிரியக்கச் செயற்பாடு ஒருசில மணித்துளிகளிலேயே உடலுக்கு மிகவும் தீங்கு தரும்  அளவாகும்.

சராசரியான ஒரு மாந்த உடலில் ஏறத்தாழ 0.1&nbsp;μCi அளவு இயற்கையான பொட்டாசியம்-40 கதிரியக்கச் செயற்பாடு நிகழும்.

## மொத்த அளவு கதிரியக்கத்தைக் குறிக்க கியூரி
கியூரிகள் சில நேரங்களில் ஒரு நொடிக்கு ஏற்படும் கதிரியக்கச் சிதைவுகளைக் குறிப்பதற்கு மாறாக கதிரியக்கப் பொருளின் அளைவைக் குறிக்கப் பயன்படுத்துகின்றனர், எடுத்துக்காட்டாக சீசியம்-137 1 Ci. இப்படிச் சொல்லும் பொழுது 1 Ci கதிரியக்கம் உருவாக்கத் தேவைப்படும் அணுக்களின் எண்ணிக்கையைக் குறிக்கும் கதிரியக்கச் சிதைவு வீதத்தைக் கொன்டு இந்த அணுக்களின் எண்ணைக் கணக்கிடலாம்:
: N (அணுக்கள்) * λ (s-1) = 1 Ci =  3.7 × 1010 (Bq)

ஆகவே,

: N = 3.7 × 1010 / λ
இதில்  λ என்பது அடுக்கேற்ற முறையில் உள்ள படி அல்லது மேலெண் சிதைவைக் குறிக்கும் (s−1).

## இவற்றையும் பார்க்கவும்
*கைகர் துகள் அளவி

## துணைநூல்கள்

பகுப்பு:கதிரியக்க அலகுகள்
காதல் மெய்ப்பாடு

விரும்பும் காதலனைக் கண்டதும் பெண்ணுக்கு எத்தகைய மெய்ப்பாடுகள் தோன்றும் எனத் தொல்காப்பியம் விளக்குகிறது. இங்கு இது ஒரு மனநூல் போலப் பெண்ணின் உள்ளத்தைப் படம்பிடிக்கிறது. இவற்றை வடநூலார் ‘அவத்தை’ என்று சொல்லிப் பத்து எனக் காட்டுவர். தொல்காப்பியம் ஆறு மெய்ப்பாடுகளைக் குறிப்பிடுகிறது. இவை அமத்திணை ஒழுக்கத்தில் நிகழ்வன.  நகை, அழுகை, இளிவரல், மருட்கை, அச்சம், பெருபிதம், வெகுளி, உவகை - இவை எட்டும் புறத்திணையில் நிகழும் மெய்ப்பாடுகள். 
#  அவன் பார்ப்பதை விரும்புதல், நெற்றி வியர்த்தல். தான் விரும்புவதை மறைத்துல், தன் மனமும் மெய்யும் சிதைந்துபோனதை மற்றவர்களுக்கும் மறைத்தல் – இவை நான்கும் முதலாவது மெய்ப்பாடு
# தலைமுடியைச் சரிசெய்துகொள்ளல், காதணி ஒன்றைக் கழற்றி மாட்டுதல், நழுவும் அணிகலன்களைத் தடவுதல், உடுத்தியிருக்கும் உடையை அவிழ்த்து உடுத்துதல் – இவை நான்கும் இரண்டாவது மெய்ப்பாடு 
# தன் பெண்ணுறுப்பைத் தடவிக்கொள்ளுதல், அணிகலன்களைத் திருத்திக்கொள்ளுதல், தன் இல்லத்தார் உடன்படார் என்பது போல மற்றவர்களிடம் உரையாடல், இரு கைகளையும் கூப்பித் தொழுதல் – இவை நான்கும் மூன்றாவது மெய்ப்பாடு
# மற்றவர்களிடம் அவனைப் பாராட்டல், கூச்சமில்லாமல் பேசுதல், அன்பின்றி அலர் தூற்றுவார்களே என்று அதற்காக நாணல், அவன் கொடுபனவற்றை வாங்கிக்கொள்ளுதல் – இவை நான்கும் நான்காவது மெய்ப்பாடு
# அவனைப்பற்றி ஆராய்ந்து  உடம்படுதல், அவனோடு கூடித் திளைக்க மறுத்தல், மறைவித்துக்குச் செல்லுதல், அங்கே அவனைக் கண்டு மகிழ்தல் – இவை நான்கும் ஐந்தாவது மொய்ப்பாடு
# அவன் செய்யும் ஒப்பனைகளைச் சிதைத்தல், அழுதுகாட்டல், அழுதுகொண்டே பேசுதல், வேறு வழியில்லை என்பது போல அவனை ஏற்றுக்கொள்ளுதல் - இவை நான்கும் ஆறாவது பெய்ப்பாடு.
## அடிக்குறிப்பு

பகுப்பு:தொல்காப்பியம்
ஒரும எண் முறைமை

**ஒரும எண் முறைமை** (*Unary Numeral System*) என்பது ஒன்றை அடியாகக் கொண்ட எண் முறைமை ஆகும். இயற்கை எண்களைக் காட்டுவதற்குப் பயன்படுத்தக்கூடிய மிக எளிய எண் முறைமை ஒரும எண் முறைமையே ஆகும்.

ஒரும எண் முறைமையில் *N* என்ற எண்ணைக் காட்டுவதற்கு, குறியீடொன்று *N* தடவைகள் எழுதப்படும்.  என்ற குறியீட்டைப் பயன்படுத்தி, ஆறானது |||||| என்றவாறு காட்டப்படும்.

## கணித்தல்கள்
ஒரும எண் முறைமையில் எண்களைக் கூட்டலும் கழித்தலும் இலகுவான செயற்பாடுகளாகும். ஒரும எண் முறைமையில் எண்களைக் கூட்டுவது, ஒன்றிணைப்பை ஒத்தது (எ-டு:  +  = ||||||||). ஆனால், ஒரும எண் முறைமையில் அமைந்துள்ள எண்களைப் பெருக்குவதும் பிரித்தலும் சிக்கல் நிறைந்த செயற்பாடுகளாகும்.

## ஏனைய எண் முறைமைகளுடனான ஒப்பீடு
பண்டைய எண் முறைமைகளைப் போல ஒரும எண் முறைமையிலும் சுழியம் இல்லை. ஒரும எண் முறைமையில் சுழியத்தையும் இணைத்தால், அது இரும எண் முறைமை ஆகிவிடும்.

## மேற்கோள்கள்

பகுப்பு:அடிப்படைக் கணிதம்
நேர்விளிம்பு

**நேர்விளிம்பு** (*Straightedge*) என்பது நேர்கோடுகளை வரையவோ கோடுகளின் நேர்த்தியைச் சரிபார்க்கவோ பயன்படுத்தப்படும் வளைவுகளற்ற நேரான கருவியாகும். சம நீள ஆயிடைகளில் அடையாளங்குறிக்கப்பட்ட நேர்விளிம்பானது அளவுகோல் என அழைக்கப்படும். அளவுகோல்களும் நேர்விளிம்பாகப் பயன்படுத்தப்படுவதுண்டு.

ஒளியியல் நேர்விளிம்பான சீரொளிக் கோட்டுமட்டத்தின் மூலமும் கோடுகளின் நேர்த்தி சரிபார்க்கப்படுவதுண்டு.

## அமைப்பு
கவராயத்தையும் நேர்விளிம்பையும் பயன்படுத்திச் செய்யும் அமைப்புகளில் நேர்விளிம்பானது பின்வருவனவற்றுக்காகப் பயன்படுத்தப்படுகின்றது.
* இரண்டு புள்ளிகளை இணைத்தல்
* வட்டத்தின் பரிதியில் ஒரு புள்ளியூடாகச் செல்லும் தொடலியை வரைதல்
* இரண்டு வட்டங்களுக்குப் பொதுவான தொடலியொன்றை வரைதல்

கவராயத்தையும் நேர்விளிம்பையும் பயன்படுத்திச் செய்யும் அமைப்புகள் அனைத்தையும் கவராயத்தை மட்டும் பயன்படுத்தியும் செய்ய முடியும். ஆனால், கவராயத்தின் மூலம் புள்ளிகளை மட்டுமே காண முடியும். நேர்கோடுகளைப் பெறுவதற்கு நேர்விளிம்பு இன்றியமையாததாகும். ஆனால், நேர்விளிம்பை மட்டும் பயன்படுத்தி கவராயத்தையும் நேர்விளிம்பையும் பயன்படுத்திச் செய்யும் அமைப்புகள் அனைத்தையும் செய்ய முடியாது.

## மேற்கோள்கள்

பகுப்பு:வரைகலை
பகுப்பு:கணிதக் கருவிகள்
பகுப்பு:அளவிடும் கருவிகள்
அழிப்பான்

**அழிப்பான்** (அழிறப்பர், *Eraser*) என்பது கரிக்கோலால் எழுதப்பட்டவற்றை அழிக்க உதவும் பொருள் ஆகும். அழிப்பான்கள் பெரும்பாலும் இளஞ்சிவப்பு நிறத்திலோ வெள்ளை நிறத்திலோ அமைந்திருக்கும். சில கரிக்கோல்கள் அவற்றின் பின் முனையில் அழிப்பானைக் கொண்டிருக்கும். அவ்வாறான அழிப்பான்கள் கரிக்கோல் அழிப்பான்கள் எனப்படும். பொதுவாக, அழிப்பான்கள் செயற்கை மீள்மத்தின் மூலம் ஆக்கப்படும். ஆனால், விலையுயர்ந்த அழிப்பான்கள் வினைல், நெகிழி ஆகியவற்றின் மூலமும் ஆக்கப்படுவதுண்டு.

## வகைகள்

### ஓவியக் கோந்து அழிப்பான்
மென்மையான, உருநயமற்ற மீள்மத்தால் ஆக்கப்பட்ட ஓவியக் கோந்து அழிப்பான்கள் ஓவியர்களால் பயன்படுத்தப்படுகின்றது. பாரிய பரப்பில் பயன்படுத்த இவ்வகை அழிப்பான்கள் உகந்தவை. அத்தோடு, ஓவியக் கோந்து அழிப்பான்கள் தாள்களைச் சேதப்படுத்துவதில்லை. ஆனால், இவை துல்லியமாக அழிப்பதில்லை.

### மென்னழிப்பான்
மென்னழிப்பான்களும் ஓவியர்களால் பயன்படுத்தப்படும் அழிப்பான்களாகும். இவ்வகை அழிப்பான்கள் சிறிய பரப்பில் பயன்படுத்தப்படுவதுடன், துல்லியமாக அழிக்கவும் பயன்படுத்தப்படுகின்றன. அழிப்பதன் மூலம் இழையமைப்புகளை உருவாக்கவும் மென்னழிப்பான்கள் பயன்படுத்தப்படுகின்றன. மேலும் கோடுகளின் கடுமையைக் குறைப்பதற்கும் மென்னழிப்பான்கள் பயன்படுத்தப்படுகின்றன. இவ்வகை அழிப்பான்கள் காரீயத்தைத் தமக்குள் உள்வாங்குவதன் மூலம் அழிக்கின்றன.

### மின்னழிப்பான்
மின்னழிப்பான்கள் அவற்றின் முனையில் குமிழ் வடிவில் அழிப்பானைக் கொண்டிருக்கும். அக்குமிழ் வடிவ அழிப்பான் இயக்கியின் மூலம் சுற்றப்படுவதால் தாளிலுள்ள கரிக்கோல் அடையாளங்களை அழிக்கும். இவ்வகை அழிப்பான்கள் விரைவாக அழித்தலை மேற்கோள்ளும்.

### மென்வினைல் அழிப்பான்

மென்வினைல் அழிப்பான்கள் நெகிழியைப் போன்ற இழையமைப்பைக் கொண்டிருப்பதுடன், இளஞ்சிவப்பு நிற அழிப்பான்களை விடத் தூய்மையாக அழிக்கும். மென்வினைல் அழிப்பான்கள் மென்மையாக இருப்பதனால் தாள்களுக்குக் குறைவான சேதத்தையே ஏற்படுத்துகின்றன. இவ்வகை அழிப்பான்கள் மெல்லிய அடையாளங்களை அழிக்கவே பயன்படுத்தப்படுகின்றன. வினைல் அழிப்பான்கள் பெரும்பாலும் வெள்ளை நிறத்தில் அமைந்திருக்கும்.

## மேற்கோள்கள்

பகுப்பு:வரைகலை
பகுப்பு:அலுவலகப் பயன்பாட்டுப் பொருட்கள்
பகுப்பு:கலைப் பொருட்கள்
பகுப்பு:எழுது கருவிகள்
கலன் இழையம்

கலன் இழையத் தாவரங்களில் ஒன்றுக்கும் மேற்பட்ட கலங்களால் ஆன, முக்கியமாகக் கடத்தும் தொழிலைச் செய்யும் இழையமே கலன் இழையம் ஆகும். இது மிகவும் சிக்கலான மற்றும் விருத்தியடைந்த தாவர இழையம் ஆகும். இது காழ் மற்றும் உரியக் கலங்களால் ஆனது. காழ் நீர் மற்றும் கனியுப்புக்களைக் கடத்தும். உரியம் உணவை கரைசலாகக் கடத்தும்.
thumb|right|250px|இக் குறுக்கு வெட்டில் கலன் இழையத்தைக் காணலாம்
thumb|left|250px|பல்வேறு வகையான திசுக்களை அடுக்குகளாகக் கொண்ட தாவரத் தண்டொன்றின் குறுக்கு வெட்டுமுகத் தோற்றம்:<br />
1. தக்கை (Pith),<br />
2. மூலக்காழ் (Protoxylem),<br />
3. காழ் (Xylem) I,<br />
4. உரியம் (Phloem) I,<br />
5. வல்லருகுக்கலவிழையம் (Schlerenchyma),<br />
6. மேற்பட்டை (Cortex),<br />
7. மேற்றோல் (Epidermis)

பகுப்பு:தாவர உடற்கூற்றியல்
நானி

**நவீன் பாபு காண்ட** அல்லது **நானி** (*Naveen Babu Ghanta* அல்லது *Nani*) என்பவர் தமிழ், தெலுங்குத் திரைப்படங்களில் நடிக்கும் இந்தியத் திரைப்பட நடிகர் ஆவார். இவர் தனது கல்வியை முடித்த பின்பு சிரீனு வைட்லவிடமும் பாபுவிடமும் உதவி இயக்குநராகப் பணிபுரிந்தார். அதன் பின்னர், ஐதராபாக்கத்திலேயே வானொலி நிகழ்ச்சித் தொகுப்பாளராகப் பணிபுரிந்தார். பிறகு, *அட்டா சம்மா* என்ற என்ற தெலுங்குத் திரைப்படத்தின் மூலம் திரையுலகுக்கு அறிமுகமானார்.

## தனிப்பட்ட வாழ்வு
நானி ஐதராபாக்கத்தில் பிறந்து வளர்ந்தார். ஆகத்து 12, 2012இல் இவருக்கு அஞ்சனாவுடன் திருமண உறுதி இடம்பெற்றது.

## நடித்த திரைப்படங்கள்

## மேற்கோள்கள்

பகுப்பு:வாழும் மக்கள்
பகுப்பு:தெலுங்கு மக்கள்
பகுப்பு:1984 பிறப்புகள்
மாச்சில்லு

**மாச்சில்லு**, **ஈரட்டி** அல்லது **விசுக்கோத்து** (*Biscuit*) என்பது சுடப்பட்ட, உண்ணக்கூடிய, மாவால் தயாரிக்கப்பட்ட உணவுப் பண்டம் ஆகும். ஐக்கிய அமெரிக்காவிலும் கனடாவிலும் ஈரட்டி (*Biscuit*) என்பது சிறிய, மென்மையான வெதுப்பியைக் குறிக்கும். பொதுநலவாய நாடுகளில் ஈரட்டி (''Biscuit')' என்பது சிறிய, கடினமான, பெரும்பாலும் இனிப்பான, சுடப்பட்ட உணவாகும்.

## வரலாறு
### பயணத்துக்கான மாச்சில்லுகள்
நீண்ட பயணங்களின்போது, குறிப்பாகக் கடற்பயணங்களின்போது சத்தான, இலகுவில் கொண்டு செல்லக்கூடிய, இலகுவாகச் சேமித்து வைக்கக்கூடிய, நீண்ட நாட்கள் பழுதடையாமல் இருக்கக்கூடிய உணவுப் பண்டங்களுக்கான தேவை எழுந்தது. இதனால் மாவினைச் சுடுவதன் மூலம் மாச்சில்லு என்ற உணவுப் பண்டம் தயாரிக்கப்பட்டது. எகிப்திய மாலுமிகளும் உரோமர்களும் பயணங்களின்போது மாச்சில்லுகளைப் பயன்படுத்தினார்கள்.

## இன்றைய மாச்சில்லுகள்

இன்றைய காலத்தில் தயாரிக்கப்படும் மாச்சில்லுகள் பெரும்பாலும் காரச் சுவையுடையதாக அல்லது இனிப்புச் சுவையுடையதாகத் தயாரிக்கப்படுகின்றன. அநேகமான மாச்சில்லுகள் ஏறத்தாழ இரண்டு அங்குல விட்டமுடையதாகவும் தட்டையானதாகவும் தயாரிக்கப்படுகின்றன. சில மாச்சில்லுகளின் நடுவில் பழப்பாகு அல்லது பாலேடு வைக்கப்படுவதுண்டு.

## நிறுவனங்கள்
### இலங்கை
இலங்கையில் மலிபன், மஞ்சி, லக்கிலேன்ட் முதலிய நிறுவனங்கள் மாச்சில்லுகளைத் தயாரித்து விற்று வருகின்றன.

## மேற்கோள்கள்

பகுப்பு:உணவுகள்
க. நா. கணபதிப்பிள்ளை

**சின்னமணி** என அழைக்கப்படும் **க. நா. கணபதிப்பிள்ளை** (மார்ச் 30, 1936 - பெப்ரவரி 4, 2015) யாழ்ப்பாணத்தில் புகழ்பெற்ற ஒரு வில்லிசைக் கலைஞராவார். நடனம், நாடகம், வில்லிசை போன்ற மூன்று கலைகளிலும் சிறந்து விளங்கினார். இவர் உடுக்கு வாசிப்பதிலும் திறமை பெற்றவர்.

## வாழ்க்கைக் குறிப்பு
சின்னமணி பருத்தித்துறை மாதனை என்ற ஊரில் நாகலிங்கம், ராசம்மா ஆகியோருக்கு இரண்டாவது மகனாகப் பிறந்தவர். தனது ஆரம்பக்கல்வியை மாதனை மெதடிஸ்த மிசன் பாடசாலையிலும் உயர்தரக் கல்வியை ஏழாலை உயர்தரப் பாடசாலையிலும் கற்றுக் கொண்டார். 9 வயதிலேயே குறவன் குறத்தி என்ற நாடகத்தில் நடித்து பாராட்டுப் பெற்றார். யாழ் கலாசேத்திராவில் வி.கே.செல்லையாவிடம் கலை நுணுக்கங்களைக் கற்றுக் கொண்ட சின்னமணி, அவரின் வழிகாட்டலுடன் 1949 ஆம் ஆண்டு கொழும்பு றோயல் கல்லூரியில் இடம்பெற்ற கப்பற்பாட்டு நாடகத்தில் நடித்தார். 1951 ஆம் ஆண்டு முதல் கலையுலகில் நுழைந்த சின்னமணி பல மூத்த பெரும் கலைஞர்களோடு இணைந்து நடித்தார். வீரமைந்தன், சரியா தப்பா, தில்பு சுல்தான் ஆகிய சமூக நாடகங்களிலும், காத்தவராயன், அரிச்சந்திரா, ஸ்ரீவள்ளி, சத்தியவான் சாவித்திரி போன்ற சரித்திர நாடங்களிலும் நடித்துப் புகழ் பெற்றார். ஒல்லியான உடலமைப்பைக் கொண்ட இவர் சிறுவயது தொடக்கம் எல்லோராலும் சின்னமணி என்றே அழைக்கப்பட்டார். துப்பதாகே துக்க என்ற சிங்களத் திரைப்படத்தில் நடிக்கும் வாய்ப்புக் கிடைத்தது. யாழ்ப்பாணத்தில் கோவில் திருவிழாக்களிலும், பொதுக் கலை நிகழ்வுகளிலும் இடம்பெறும் சின்னமணி குழுவினரின் வில்லிசை நிகழ்ச்சிகளைக் காண பெரும் திரளாக மக்கள் கூடுவர்.

1954 ஆம் ஆண்டு இரத்மலானை, கொத்தலாவை போன்ற இடங்களிலுள்ள தமிழ்ப் பாடசாலைகளில் தமிழ் ஆசிரியராகப் பணியாற்றினார். 1957 ஆம் ஆண்டு யாழ்ப்பாணம் கூட்டுறவுப் பண்ணைப் பால் சபையில் கணக்காளராகவும் கடமையாற்றியுள்ளார். 1960 ஆம் ஆண்டு ஆசிரியையான அன்னமுத்து என்பவரைத் திருமணம் புரிந்த சின்னமணிக்கு நான்கு பிள்ளைகள் உள்ளனர். அச்சுவேலியில் வாழ்ந்து வந்தார்.

## மறைவு
கணபதிப்பிள்ளை, பெப்ரவரி 4, 2015 அன்று காலமானார்.

## பட்டங்களும் விருதுகளும்
*வில்லிசைக் கலைஞான சோதி
*வில்லிசை வித்தகன்
*வில்லிசைவாணன்
*வில்லிசை மாமணி
*கலாபூசணம் (2008)
*ஆளுனர் விருது (2003)

## உசாத்துணை
*வில்லிசைக் கலைஞர் சின்னமணி, யாழ்மண்

பகுப்பு:இலங்கை வில்லிசைக் கலைஞர்கள்
பகுப்பு:ஈழத்துக் கலைஞர்கள்
பகுப்பு:யாழ்ப்பாண மாவட்ட மக்கள்
பகுப்பு:1936 பிறப்புகள்
பகுப்பு:2015 இறப்புகள்
ஆட்டுக் கறி

thumb|alt=ஒரு ஆட்டின் இடது பக்கம் பாதி|ஒரு ஆட்டின் இடது பக்கம் பாதி
**ஆட்டுக் கறி** (*Mutton*) என்பது ஆட்டிலிருந்து பெறப்படும் இறைச்சியாகும். ஆடுகள் பெரும்பாலும் வீட்டு விலங்காகவே வளர்க்கப்படுகின்றன. ஆட்டுக் கறி தனியாக பொறித்தோ அல்லது குழம்பாகவோ சோற்றுடன் உண்ணப்படுகிறது.

## ஆட்டுக் கறி விற்பனை

மூலம்: ஹெல்கி நூலகம், உலக வங்கி, ஃபாஸ்டாட் 

## மேற்சான்றுகள்

பகுப்பு:இறைச்சி
பாகவதம் (வடமொழி நூல்கள்)

வைணவ இலக்கியங்களாகப் பாகவதக் கதை எழுதப்பட்ட வடமொழி நூல்கள் ஏழு உள்ளன. அவற்றில் பகவத் துதிகள் உள்ளன. இவற்றில் முதல் இரண்டு பாகவதங்களை இயற்றியவர் வியாசர். பிறவற்றை இயற்றியவர்களின் பெயர்கள் தெரியவில்லை. அவற்றைப்பற்றி அறிய உதவும் அட்டவணை:
## அட்டவணை

## இவற்றையும் காண்க
* வைணவ இலக்கியங்கள்

## கருவிநூல்
மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பதிப்பு 2005

பகுப்பு:இறையியல்
மீநிறை நீர்

**[[திரிட்டியம்]] நீர்** அல்லது **மீநிறை நீர்** என்பது நீரின் மூலக்கூற்றில் உள்ள ஓவ்வொரு ஐதரசனுக்கு மாற்றீடாகத் திரிட்டியம் என்னும் ஐதரசன் ஓரிடத்தான் உள்ள நீராகும். நீரில் உள்ள எல்லா நீர் மூலக்கூறுகளும் இப்படி மாற்றப்பட வேண்டும் என்பதல்ல, சிலவே அப்படி மாற்றப்பட்டிருக்கும். திரிட்டியம் என்பது இரண்டு நொதுமிகளும் ஒரு நேர்மின்னியும் சேர்ந்து மூன்று அணுக்கருனிகள் அணுக்கருவினுள்ளே கொண்ட ஐதரசன் ஓரிடத்தான். கனநீர் போல் அல்லாமல், இந்த மீநிறை நீர், கதிரியக்கம் கொண்டதாகும். மீநிறை நீர் என்பது **திரிட்டியம் ஆக்சைடு** (T2O அல்லது 3H2O) என்றும் அழைக்கப்படும். இது கதிரியக்கத்தால் சிதைவுறுவதால், அரிக்கும் பண்பு கொண்டது. பெரிதும் "நீர்த்துப்போன" திரிட்டியம் கலந்த நீர் பெரும்பாலும் H2O என்பதோடு சிறிதளவு  HTO (3HOH) கொன்டதாக இருக்கும். இயற்கையில் திராட்சைக் கள் முதலியவற்றிலும் நீர்மங்களிலும் மிக மிகச்சிறிதளவு (இம்மியளவு) திரிட்டியம் கலந்திருக்கும் ஆதலால், அதனை அளப்பதன் மூலம் ஒரு பொருள் இருப்பின் காலத்தை அளவிட முடியும்
 
## பயன்பாடுகள்
திரிட்டியம் நீரில் கதிரியக்க ஐதரசன் கலந்திருப்பதால் ஆற்றல் குறைவான பீட்டா துகள்கள் உமிழப்படுகின்றன.இவற்றின் அரையாண்டுக் காலம் 12 ஆண்டுகளாகும். இதனால் உடம்புக்கு அதிகபட்ச பாதிப்பு இல்லையென்றாலும் சுவாசிக்க நேர்ந்தாலோ உடலுக்குள் எப்படியாவது புக நேர்ந்தாலோ கதிரியக்கத்தின் ஆபத்து உண்டு. திரிட்டியம் கலந்த நீரை உடலில் செலுத்தினால், உடலின் எல்லா பாகங்களுக்கும் விரைவாக ஒரே சீராகப் பரவிவிடும் என்பதால், சிறுநீரை அளந்து அதில் உள்ள திரிட்டியம் அளவை அளப்பது மூலம் உடலில் எவ்வளவு (கனவளவு) நீர் உள்ளது என்று அறிய முடியும் (முதலில் கலந்த திரிட்டியத்தின் அளவை அளந்திருக்க வேண்டும்)

* கலந்த திரிட்டியம் அளவு (மில்லிகிராம்) (mg) = திரிட்டியம் கலந்த நீரின் அடத்தி (mg/ml) x உடலின் நீரின் மொத்த கனவளவு (ml)

* உடலின் நீரின் கனவளவு (ml) = [திரிட்டியம் கலந்த நீர் (mg) - வெளிவிடப்பட்ட நீர் (mg)] / திரிட்டியம் கலந்த நீரின் அடர்த்தி (mg/ml)

## மேற்கோள்கள்

பகுப்பு:அணுக்கருப் பொருட்கள்
பகுப்பு:நீரின் வடிவங்கள்
மும்மைப் புள்ளி

வெப்பவியக்கவியலில், ஒரு பொருளின் **மும்மைப் புள்ளி** (*Triple point*) என்பது அப்பொருளின் மூன்று கட்டங்கள் (வாயு, திரவம், திண்மம்) வெப்பச் சமநிலையில் ஒன்றுசேர்ந்தமையும் வெப்பநிலை, அழுத்தம் ஆகும்.  எடுத்துக்காட்டாக, பாதரசத்தின் மும்மைப் புள்ளி −38.8344&nbsp;°C என்ற வெப்பநிலையிலும் 0.2 MPa அழுத்தத்திலும் ஏற்படும்.

திண்ம, திரவ, வாயு இடையேயான மும்மைப் புள்ளிகளைத் தவிர, பல்லுருவப் பொருட்களில் ஒன்றுக்கு மேற்பட்ட திண்ம நிலைகளினைக் கொண்ட மும்மைப் புள்ளிகள்  இருக்கலாம். கீலியம்-4  ஒரு சிறப்பு வகையாகும், இது இரண்டு வெவ்வேறு திரவ நிலைகளைக் கொண்ட ஒரு மும்மைப் புள்ளியை தருகிறது. பொதுவாக *p* சாத்தியமான நிலைகளைக் கொண்ட தொகுதியில் {p\choose 3} = \tfrac16p(p-1)(p-2) அளவு மும்மைப்புள்ளிகள் உண்டு

நீரின் மும்மைப் புள்ளியானது கெல்வின் எனப்படும் வெப்பவியக்கவியல் வெப்பநிலையின் அடிப்படை SI அலகினை  வரையறுப்பதற்கு பயன்படுகிறது.

## நீரின் மும்மைப்புள்ளிகள்
### திண்ம-திரவ-வாயு மும்மைப் புள்ளி
ஒரு குறித்த அழுத்தத்திலும் வெப்பநிலையிலும் திரவ நீர், திண்ம பனி, நீராவியின் கலவை நிலையான சமநிலையில் ஒன்றுசேர்ந்தமைவது சரியாக 273.16&nbsp;K (0.01&nbsp;°C) வெப்பநிலையிலும் 611.73&nbsp;பாசுக்கல் (ca. 6.1173&nbsp;மில்லிபார், 0.0060373 atm) பகுதி ஆவியழுத்தத்திலும் ஏற்படுகிறது. அந்த நிலையில், அதன் அழுத்தத்திலும் வெப்பநிலையிலும் தன்னிச்சையான சிறிய மாற்றங்களை செய்வதன் மூலம் முழுவதையும் பனிக்கட்டியாக, நீராக, அல்லது நீராவியாக மாற்றலாம்.

## மும்மைப் புள்ளிகளின் அட்டவணை

 * கவனிக்கவும்: ஒப்பீட்டுக்காக, பொதுவான வளிமண்டல அமுக்கம்= 101.325 kPa (1 atm).

## மேற்கோள்களும் குறிப்புக்களும்


பகுப்பு:வெப்ப இயக்கவியல்
பகுப்பு:வேதியப் பண்புகள்
பகுப்பு:வளிமங்கள்
வைணவ புராண ஆசிரியர்கள்

தமிழில் வைணவ புராணங்களை இயற்றிய ஆசிரியர்கள் ஐவர். அவர்களது நூல்கள் அச்சிடப்பட்டு வெளிவந்துள்ளன. அவற்றைப் பற்றிய செய்திகளை அட்டவணையில் காணலாம்.
## அட்டவணை

## இவற்றையும் காண்க
* வைணவ இலக்கியங்கள்

## கருவிநூல்
* மு. அருணாசலம். தமிழ் இலக்கிய வரலாறு. பதினாறாம் நூற்றாண்டு, பதிப்பு 2005

பகுப்பு:வைணவ சமயம்
பகுப்பு:16 ஆம் நூற்றாண்டுத் தமிழ் நூல்கள்
ஒரு இந்திய கனவு (திரைப்படம்)

**ஒரு இந்திய கனவு**, 1983 ஆம் ஆண்டு வெளிவந்த தமிழ்த் திரைப்படம். கோமல் சுவாமிநாதன் இயக்கத்தில் சுஹாசினி, ராஜீவ் நடிப்பில் வெளியான இத்திரைப்படம் அந்த ஆண்டிற்கான சிறந்த தமிழ்த் திரைப்படத்துக்கான தேசிய விருது பெற்றது. சுஹாசினி மற்றும் ராஜீவ் இதில் முக்கியமான கதாபாத்திரங்களில் நடித்திருந்தனர். பூர்ணம் விஸ்வநாதன், வாத்தியார் ராமன், சாமிக்கண்ணு இன்னும் பல குணசித்திர நடிகர்கள் நடித்தனர்.

## கதை
கல்லூரியிருந்து கல்விச் சுற்றுப்பயணமாக ஆதிவாசிகள் வாழும் இடத்துக்கு (ஜவந்தி மலை) செல்லும் அனாமிகா (சுஹாசனி), அங்கு வாழும் ஆதிவாசிகளின் மோசமான வாழ்நிலையைக் கண்டு வேதனைப்பட்டு அவர்களின் நலனுக்காகப் போராடுவதுதான் இத்திரைப்படத்தின் கதை. அப்போராட்டத்தில் அவள் சந்திக்கும் இடையூறுகளும், அவளது மனிதாபிமானமும் தைரியமும், அவளுக்கு எதிராகவும் துணையாகவும் நிற்கும் கதாபாத்திரங்களின் செயல்களும் கதையை வளர்த்துச் செல்கின்றன.

## பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்திருந்தார். பாடல் வரிகளை வாலியும் வைரமுத்துவும் எழுதியிருந்தனர்.

## மேற்கோள்கள்

பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:சுஹாசினி நடித்த திரைப்படங்கள்
பகுப்பு:பூர்ணம் விஸ்வநாதன் நடித்த திரைப்படங்கள்
குறளடி

**குறளடி** என்பது இரண்டு சீர்கள் அமைந்த ஓரடியைக் குறிக்கும் பாக்களுக்கான அடியாகும்.

என்ற பாடலில் ஓரடியில் இரண்டே சீர்கள்வந்துள்ளன. எனவே குறளடியாகும்.

என்னும் இப்பாடல் வஞ்சித்துறைப் பாடலாகும். இது நான்கு அடிகளைக் கொண்டுள்ளது. ‘திரைத்த சாலிகை’ முதலடி; ‘நிரைத்தபோல் நிறைந்’-இரண்டாம் அடி; ‘இரைப்ப தேன்களே’- மூன்றாம் அடி; ‘விரைக்கொள் மாலையாய்’- நான்காம் அடி. ஒவ்வொரு அடியும் இரு சீர்களைக்கொண்டு இயங்குகின்றது. இரு சீர்களைக் கொண்டு இயங்கும் அடி, குறளடி.

## தளையால் பெற்ற பெயர்
மேற்கண்ட பாடலில் பயின்று வரும் தளை நேரொன்றிய ஆசிரியத் தளையாகும்.
நேரொன்று ஆசிரியத்தளை என்ற ஒரு தளை தோன்ற இருசீர்கள் தேவைப்பட்டன. இருசீர்களும் இணைந்து ஓரடியாய் நின்றன. செய்யுள் இலக்கணத்தில் மிகக்குறைந்த அடி இதுவே. ஆகையால் குறளடி எனப்பெற்றது. எனவேதான், ஒருதளையான் வந்த அடியினைக் குறளடி என்று கூறுவர்.

## மேற்கோள்

## உசாத்துணை
*  தமிழ் இணைய பல்கலைக்கழகம்

பகுப்பு:யாப்பிலக்கணம்